CELEX: 32007R1347
Language: bg
Date: 2007-11-16 00:00:00
Title: Регламент (ЕО) № 1347/2007 на Комисията от 16 ноември 2007 година за изменение на Регламент (ЕО) № 1725/2003 относно приемането на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане (МСФО) 8 (Текст от значение за ЕИП )

17.11.2007   
            
            
               BG
            
            
               Официален вестник на Европейския съюз
            
            
               L 300/32
            
         
      РЕГЛАМЕНТ (ЕО) № 1347/2007 НА КОМИСИЯТА
   
   от 16 ноември 2007 година
   за изменение на Регламент (ЕО) № 1725/2003 относно приемането на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане (МСФО) 8
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. относно прилагането на международните счетоводни стандарти (1), и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1725/2003 на Комисията (2) бяха приети някои международни стандарти и разяснения, които съществуваха към 14 септември 2002 г.
            
         
               (2)
            
            
               На 30 ноември 2006 г. Бордът по международни счетоводни стандарти (БМСС/IASB) публикува Международен стандарт за финансово отчитане (МСФО) 8 „Оперативни сектори“, наричан по-долу „МСФО 8“. МСФО 8 определя изискванията за съобщаване на данни за оперативните сектори на дадена компания. МСФО 8 замества Международен счетоводен стандарт (МСС) 14 „Отчитане по сектори“.
            
         
               (3)
            
            
               Допитването до Техническата експертна група (ТЕГ) на Европейската консултативна група по финансово отчитане (ЕКГФО) потвърди, че МСФО 8 удовлетворява техническите критерии за приемане, посочени в член 3, параграф 2 от Регламент (ЕО) № 1606/2002.
            
         
               (4)
            
            
               Регламент (ЕО) № 1725/2003 следва съответно да бъде изменен.
            
         
               (5)
            
            
               Мерките, предвидени в настоящия регламент, са в съответствие със становището на счетоводния регулаторен комитет,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложението към Регламент (ЕО) № 1725/2003
   „Международен стандарт за финансово отчитане (МСФО) 8 „Оперативни сектори““ се добавя, както е посочено в приложението към настоящия регламент.
   Член 2
   Всяка компания прилага МСФО 8, както е посочено в приложението към настоящия регламент, най-късно от датата на започване на финансовата 2009 година.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 ноември 2007 година.
      
         
            За Комисията
         
         Charlie McCREEVY
         
         
            Член на Комисията
         
      
   
   
      (1)  ОВ L 243, 11.9.2002 г., стр. 1.
   
      (2)  ОВ L 261, 13.10.2003 г., стр. 1. Регламент, последно изменен с Регламент (ЕО) № 611/2007 (ОВ L 141, 2.6.2007 г., стр. 49).
   
      ПРИЛОЖЕНИЕ
      МЕЖДУНАРОДНИ СТАНДАРТИ ЗА ФИНАНСОВО ОТЧИТАНЕ
      
                  МСФО 8
               
               
                  
                     МСФО 8 — „Оперативни сектори“
                  
               
            
         „Възпроизвеждането е разрешено на територията на Европейското икономическо пространство. Всички съществуващи права, запазени извън територията на ЕИП, с изключение на правото на възпроизвеждане за лично ползване или за други цели на честна сделка. Допълнителна информация може да се получи от IASB на адрес www.iasb.org.uk“
      
      МЕЖДУНАРОДЕН СТАНДАРТ ЗА ФИНАНСОВО ОТЧИТАНЕ 8
      Оперативни сегменти
      ОСНОВЕН ПРИНЦИП
      
                  1.
               
               
                  Дадено предприятие следва да оповестява своята информация, за да могат ползвателите на неговите финансови отчети да оценят естеството и финансовите ефекти от стопанските дейности, с които то се занимава, и икономическата среда, в която работи.
               
            ОБХВАТ
      
                  2.
               
               
                  Настоящият МСФО следва да се прилага към:
                  
                              а)
                           
                           
                              отделните или индивидуални финансови отчети на дадено предприятие:
                              
                                          i)
                                       
                                       
                                          чиито дълг или капиталови инструменти се търгуват на публичния пазар (фондова борса в страната или чужбина или извънборсовия пазар, включително местния и регионалните пазари); или
                                       
                                    
                                          ii)
                                       
                                       
                                          което регистрира или е в процес на регистрация на своите финансови отчети в комисията за ценни книжа или друга регулаторна организация, с цел емитиране на финансови инструменти, от какъвто и да е вид, на публичния пазар; и
                                       
                                    
                        
                              б)
                           
                           
                              консолидираните финансови отчети на група с компания майка:
                              
                                          i)
                                       
                                       
                                          чиито дълг или капиталови инструменти се търгуват на публичния пазар (фондова борса в страната или чужбина или извънборсовия пазар, включително местния и регионалните пазари); или
                                       
                                    
                                          ii)
                                       
                                       
                                          която регистрира или е в процес на регистрация на консолидираните финансови отчети в комисията за ценни книжа или друга регулаторна организация, с цел емитиране на финансови инструменти, от какъвто и да е вид, на публичния пазар.
                                       
                                    
                        
            
                  3.
               
               
                  Ако дадено предприятие, от което не се изисква да прилага настоящия МСФО, избере да оповести информация за оперативни сегменти, която не съответства на настоящия МСФО, то следва да не описва информацията като информация за оперативен сегмент.
               
            
                  4.
               
               
                  Ако един финансов отчет съдържа както консолидираните финансови отчети на компанията майка, които попадат в обхвата на настоящия МСФО, така и отделни финансови отчети на компанията майка, то информация по оперативни сегменти се изисква само в консолидираните финансови отчети.
               
            ОПЕРАТИВНИ СЕГМЕНТИ
      
                  5.
               
               
                  Оперативният сегмент представлява компонент от дадено предприятие:
                  
                              а)
                           
                           
                              който се занимава със стопански дейности, от които може да печели постъпления и да прави разходи (включително постъпления и разходи, свързани със сделки с други компоненти от същото предприятие);
                           
                        
                              б)
                           
                           
                              чиито експлоатационни резултати редовно се следят от ръководещия експлоатацията на предприятието, с цел да вземат решения относно ресурсите, които трябва да бъдат вложени в оперативен сегмент и да оцени неговата работа; и
                           
                        
                              в)
                           
                           
                              за който има налична конкретна финансова информация.
                           
                        Един оперативен сегмент може да се ангажира в стопански дейности, за които ще трябва тепърва да получава постъпления, например пусковите операции могат да представляват оперативни сегменти, преди да се започне получаването на постъпления.
               
            
                  6.
               
               
                  Не всяка част от дадено предприятие представлява непременно оперативен сегмент или част от оперативен сегмент. Например управлението на фирмата или някои функционални отдели може да не получават постъпления или може да получават постъпления, които са случайни по отношение на дейността на предприятието и не могат да представляват оперативни сегменти. За целите на настоящия МСФО плановете за изплащане на доходи след напускане на дадено предприятие не представляват оперативни сегменти.
               
            
                  7.
               
               
                  С термина „главен експлоатационен ръководител“ се означава функция, а не задължително мениджър с конкретно наименование на длъжността. Тази функция е да разпределя ресурсите между и да оценява работата на оперативните сегменти на дадено предприятие. Често главният експлоатационен ръководител на дадено предприятие е негово главно изпълнително длъжностно лице или главно експлоатационно длъжностно лице, но например може да представлява група изпълнителни директори или други.
               
            
                  8.
               
               
                  За много предприятия трите характеристики на оперативни сегменти, описани в член 5, ясно определят техните оперативни сегменти. Обаче дадено предприятие може да изготвя доклади, в които неговите стопански дейности са представени по редица начини. Ако главният експлоатационен ръководител използва повече от един набор сегментна информация, е възможно и други фактори да определят единичния набор от компоненти като състав на оперативните сегменти на дадено предприятие, включително естеството на стопанските дейности във всеки компонент, наличието на мениджъри, отговарящи за тях, и информацията, представяна на Съвета на директорите.
               
            
                  9.
               
               
                  Общо взето един оперативен сегмент има сегментен мениджър, който е пряко материално отговорен пред и поддържа редовен контакт с главния експлоатационен ръководител, за да обсъждат експлоатационните дейности, финансовите резултати, прогнозите или плановете за сегмента. Терминът „сегментен мениджър“ означава функция, а не обезателно мениджър с конкретно наименование на длъжността. Главният експлоатационен ръководител също може да бъде сегментен мениджър за някои оперативни сегменти. Отделен мениджър може да бъде сегментен мениджър за повече от един оперативни сегменти. Ако характеристиките в член 5 се прилагат към повече от един набор компоненти от една организация, обаче има само един набор, за който сегментните мениджъри носят отговорност, то този набор от компоненти съставлява оперативните сегменти.
               
            
                  10.
               
               
                  Характеристиките в член 5 може да се прилагат към два или повече припокриващи се набори от компоненти, за които мениджърите носят отговорност. Тази структура понякога се нарича матрична форма на организация. Например в някои предприятия някои мениджъри са отговорни за различни гами от продукти и услуги в световен мащаб, докато други мениджъри са отговорни за конкретни географски зони. Главният експлоатационен ръководител редовно преглежда експлоатационните резултати от двата набора от компоненти и има налична финансова информация и за двата. В такава ситуация предприятието е длъжно да определи кой набор от компоненти, съобразно основния принцип, съставлява оперативните сегменти.
               
            ОТЧЕТНИ СЕГМЕНТИ
      
                  11.
               
               
                  Дадено предприятие е длъжно да отчита поотделно информация за всеки оперативен сегмент, който:
                  
                              а)
                           
                           
                              е определен в съответствие с членове 5—10 или резултатите от обобщаването на два или повече такива сегмента в съответствие с член 12; и
                           
                        
                              б)
                           
                           
                              превишава количествените прагове в член 13.
                           
                        Членове 14—19 определят други ситуации, в които за даден оперативен сегмент следва да бъде отчетена отделно информация.
               
            Критерии за обобщаване
      
                  12.
               
               
                  Оперативните сегменти често показват сходно дългосрочно финансово изпълнение, ако имат сходни икономически характеристики. Например сходни дългосрочни средни брутни маржове за два оперативни сегмента биха били нещо очаквано, ако и техните икономически характеристики са сходни. Два или повече оперативни сегмента може да бъдат обобщени в един оперативен сегмент, ако обобщението съответства на основния принцип от настоящия МСФО сегментите да имат сходни икономически характеристики и да са сходни във всеки един от следните аспекти:
                  
                              а)
                           
                           
                              естество на продуктите и услугите;
                           
                        
                              б)
                           
                           
                              естество на производствените процеси;
                           
                        
                              в)
                           
                           
                              тип или клас на клиента за техните продукти и услуги;
                           
                        
                              г)
                           
                           
                              използвани методи за дистрибуция на техните продукти или предоставяне на техните услуги; и
                           
                        
                              д)
                           
                           
                              ако случаят е такъв, естество на регулативната среда, например банково дело, застраховане или комунално обслужване.
                           
                        
            Количествени прагове
      
                  13.
               
               
                  Дадено предприятие е длъжно да отчита поотделно информацията за всеки оперативен сегмент, който отговаря на кой да е от следните количествени прагове:
                  
                              а)
                           
                           
                              Неговият отчетен доход, включително както продажбите на външни клиенти, така и на вътрешносегментните продажби или прехвърляния, е 10 процента или повече от общия доход, вътрешен и външен, от всички оперативни сегменти.
                           
                        
                              б)
                           
                           
                              Абсолютната сума на неговата отчетена печалба или загуба е 10 процента или повече от по-голямата стойност в абсолютно измерение на: i) общата отчетена печалба от всички оперативни сегменти, които не са отчели загуба, и ii) общата отчетена загуба от всички оперативни сегменти, които са отчели загуба.
                           
                        
                              в)
                           
                           
                              Неговите активи са 10 процента или повече от общите активи на всички оперативни сегменти.
                           
                        Оперативни сегменти, които не отговарят на никой от количествените прагове, може да бъдат считани за отчетни и отделно оповестени, ако ръководството счита, че тази информация за сегмента би била полезна за ползвателите на финансовите отчети.
               
            
                  14.
               
               
                  Дадено предприятие може да комбинира информация за оперативни сегменти, които не отговарят на количествените прагове, с информация за други оперативни сегменти, които не отговарят на количествените прагове, с цел да получи един отчетен сегмент, но само ако оперативните сегменти имат сходни икономически характеристики и споделят по-голямата част от критериите за обобщаване, изброени в член 12.
               
            
                  15.
               
               
                  Ако общият външен доход, отчетен от оперативните сегменти, представлява под 75 процента от дохода на предприятието, следва да бъдат определени като отчетни сегменти, допълнителни оперативни сегменти (дори ако те не отговарят на критериите в член 13, докато поне 75 процента от дохода на предприятието бъде включен в отчетни сегменти.
               
            
                  16.
               
               
                  Информацията за други стопански дейности и оперативни сегменти, които не са отчетни, следва да бъде комбинирана и оповестена в категория „Всички други сегменти“, отделно от другите съвместими елементи в равненията, изисквани по член 28. Следва да бъдат описани източниците на дохода, включен в категорията „Всички други сегменти“.
               
            
                  17.
               
               
                  Ако ръководството прецени, че даден оперативен сегмент, определен като отчетен сегмент в непосредствено предхождащия период, продължава да бъде от значение, информацията за този сегмент следва да продължава да бъде отчитана отделно през текущия период, дори ако вече не отговаря на критериите за отчетност по член 13.
               
            
                  18.
               
               
                  Ако даден оперативен сегмент е определен като отчетен сегмент през текущия период, в съответствие с количествените прагове, сегментните данни за предходен период, представени за сравнителни цели, следва да бъдат изложени отново, за да се отрази новоотчитаният сегмент като отделен сегмент, дори ако през предходния период този сегмент не е отговарял на критериите за отчетност по член 13, освен ако необходимата информация е неналична, а разходите по разработването ѝ биха били прекомерни.
               
            
                  19.
               
               
                  Може да съществува практическа граница за броя на отчетните сегменти, които дадено предприятие да оповестява поотделно, отвъд която сегментната информация може да стане твърде детайлизирана. Макар че не е определяна точна граница, щом броят на сегментите, които са отчитани в съответствие с членове 13—18, се увеличи над десет, предприятието следва да прецени дали не е достигната определена практическа граница.
               
            ОПОВЕСТЯВАНЕ
      
                  20.
               
               
                  Дадено предприятие следва да оповестява информация, за да могат ползвателите на неговите финансови отчети да оценят естеството и финансовите ефекти от стопанските дейности, с които се занимава, и икономическата среда, в която работи.
               
            
                  21.
               
               
                  За да влезе в сила принципът от член 20, дадено предприятие трябва да оповести следното за всеки период, за който се представя отчет за доходите:
                  
                              а)
                           
                           
                              обща информация, описана в член 22;
                           
                        
                              б)
                           
                           
                              информация за отчетената печалба или загуба на сегмента, включително подробно разбити постъпления и разходи, включени в отчетената печалба, или загуба на сегмента, сегментни активи, сегментни пасиви и базата за оценяване, описани в членове 23—27; и
                           
                        
                              в)
                           
                           
                              равнения на общите суми от сегментните постъпления, отчетената печалба или загуба на сегмента, сегментните активи, сегментните пасиви и други значими сегментни пера със съответните суми за предприятието, описани в член 28.
                           
                        Изискват се равнения на балансовите суми за отчетните сегменти с балансовите суми на предприятието за всяка дата, на която е представен баланс. Информацията за предходни периоди следва да бъде преизчислена, както е описано в членове 29 и 30.
               
            Обща информация
      
                  22.
               
               
                  Дадено предприятие трябва да оповестява следната обща информация:
                  
                              а)
                           
                           
                              фактори, използвани за определяне на отчетните сегменти на предприятието, включително определящия принцип за организация (например дали ръководството е избрало да организира предприятието на базата на диференциацията на продуктите и услугите, географски зони, регулаторната среда или комбинация от фактори и дали оперативните сегменти са обобщени); и
                           
                        
                              б)
                           
                           
                              видовете продукти и услуги, от които всеки отчетен сегмент извлича своите постъпления.
                           
                        
            Информация за печалба или загуба, активи и пасиви
      
                  23.
               
               
                  Дадено предприятие е длъжно да отчете оценката на размера на печалбата или загубата и общо активите за всеки отчетен сегмент. Дадено предприятие е длъжно да отчита размера на пасивите за всеки отчетен сегмент, ако подобна количествена информация редовно се предоставя на главния експлоатационен ръководител. Дадено предприятие е длъжно също да оповести следното за всеки отчетен сегмент, ако конкретните суми са включени в размера на сегментната печалба или загуба, вземани за сведение от главния експлоатационен ръководител, или са редовно предоставяни по друг начин на главния експлоатационен ръководител, дори ако не са включени в тази оценка на сегментната печалба или загуба:
                  
                              а)
                           
                           
                              постъпления от външни клиенти;
                           
                        
                              б)
                           
                           
                              постъпления от сделки с други оперативни сегменти от същото предприятие;
                           
                        
                              в)
                           
                           
                              приход от лихви;
                           
                        
                              г)
                           
                           
                              разход за лихви;
                           
                        
                              д)
                           
                           
                              обезценяване и амортизация;
                           
                        
                              е)
                           
                           
                              значими пера за приходи и разходи, оповестени в съответствие с член 86 от МСС 1 Представяне на финансови отчети;
                           
                        
                              ж)
                           
                           
                              лихва за предприятието от печалбата или загубата на съдружници и съвместни предприятия, изчислена по метода на собствения капитал;
                           
                        
                              з)
                           
                           
                              разходи или приходи, свързани с данъка върху доходите; и
                           
                        
                              и)
                           
                           
                              значими непарични пера, различни от обезценяване и амортизация.
                           
                        Дадено предприятие е длъжно да отчита прихода от лихви отделно от разхода за лихви за всеки отчетен сегмент, освен ако по-голямата част от постъпленията на сегмента са от лихва и главният експлоатационен ръководител разчита основно на нетния приход от лихви, за да оцени работата на сегмента и да вземе решения относно ресурсите, които трябва да бъдат вложени в оперативния сегмент. В такава ситуация дадено предприятие може да отчете прихода на този сегмент от лихви, изчистен от неговия разход за лихви, и да оповести това.
               
            
                  24.
               
               
                  Ако конкретните суми са включени в размера на сегментните активи, преглеждани от главния експлоатационен ръководител, или дори и да не са включени в размера на сегментните активи, са предоставяни по друг начин редовно на главния експлоатационен ръководител, за всеки отчетен сегмент дадено предприятие следва да оповести следното:
                  
                              а)
                           
                           
                              сумата от инвестиция в съдружници и съвместни предприятия, изчислени по метода на собствения капитал, и
                           
                        
                              б)
                           
                           
                              сумите от добавки към нетекущи активи (1), различни от финансови инструменти, отсрочени данъчни активи, активи по доходи при напускане (виж МСС 19 Доходи на наети лица, членове 54—58) и правата, възникнали по застрахователни договори.
                           
                        
            ОЦЕНЯВАНЕ
      
                  25.
               
               
                  Сумата от всяка позиция на отчетния сегмент следва да представлява сумата, отчетена пред главния експлоатационен ръководител, с цел вземане на решения за отделяне на ресурси за сегмента, и да оцени неговата работа. Корекциите и елиминиранията при подготовката на финасовите отчети на дадено предприятие и разпределенията на постъпленията, разходите, печалбите или загубите следва да бъдат включени в определянето на отчетената печалба или загуба на сегмента само ако те са включени в оценката на размера на сегментната печалба или загуба, подадена на главния експлоатационен ръководител за сведение. По подобен начин за този сегмент следва да бъдат отчетени само онези активи и пасиви, които са включени в сумите на сегментните активи и пасиви, подадени на главния експлоатационен ръководител за сведение. Ако сумите се разпределят към печалбата или загубата, активите или пасивите на отчетния сегмент, то тези суми следва да бъдат разпределени на разумно основание.
               
            
                  26.
               
               
                  Ако при оценка на работата на сегмента и при вземането на решение как да се разпределят ресурсите главният експлоатационен ръководител използва само една позиция за печалба или загуба на даден оперативен сегмент, за сегментните активи или сегментните пасиви, то печалбата или загубата, активите и пасивите на сегмента следва да бъдат отчетени по тези позиции. Ако главният експлоатационен ръководител използва повече от една позиция за печалба или загуба на даден оперативен сегмент, за сегментните активи или пасиви, то отчетните мерки следва да бъдат онези, които ръководството счита, че са определени в съответствие с принципите за оценяване, които най-много съответстват на онези, използвани за измерване на съответните суми във финансовите отчети на предприятието.
               
            
                  27.
               
               
                  Дадено предприятие е длъжно за всеки отчетен сегмент да даде обяснение за размерите на сегментната печалба или загуба и сегментните активи и пасиви. Най-малко, дадено предприятие следва да оповести следното:
                  
                              а)
                           
                           
                              базата за осчетоводяване на всички сделки между отчетните сегменти;
                           
                        
                              б)
                           
                           
                              естеството на всички разлики между размерите на печалбите или загубите на отчетните сегменти и печалбата или загубата на предприятието преди разходи или приходи по данъка върху доходите и преустановени дейности (ако не е видно от равненията, описани в член 28). Тези разлики може да отразяват счетоводната политика и политиката за разпределение на централно понесените разходи, което е необходимо за разбирането на информацията за отчетния сегмент;
                           
                        
                              в)
                           
                           
                              естеството на всички разлики между размерите на активите на отчетния сегмент и активите на предприятието (ако не е видно от равненията, описани в член 28). Тези разлики може да отразяват счетоводната политика и политиките за разпределение на съвместно използваните активи, което е необходимо за разбирането на информацията за отчетния сегмент;
                           
                        
                              г)
                           
                           
                              естеството на всички разлики между размерите на пасивите на отчетните сегменти и пасивите на предприятието (ако не е видно от равненията, описани в член 28). Тези разлики може да отразяват счетоводната политика и политиките за разпределение на съвместно използваните пасиви, което е необходимо за разбирането на информацията за отчетния сегмент;
                           
                        
                              д)
                           
                           
                              естеството на всички промени от предходни периоди в методите за оценяване, използвани, за да се определи отчетната печалба или загуба на сегмента и ефекта, ако има такъв, от тези промени в размера на сегментната печалба или загуба;
                           
                        
                              е)
                           
                           
                              естеството и ефекта от всякакви асиметрични разпределения по отчетни сегменти. Например, дадено предприятие би могло да разпредели разхода за обезценяване към даден сегмент, без да разпредели съответните амортизирани активи към този сегмент.
                           
                        
            Равнения
      
                  28.
               
               
                  Дадено предприятие е длъжно да осигури изготвянето на равнения по всички точки по-долу:
                  
                              а)
                           
                           
                              общия сбор на постъпленията в отчетните сегменти към дохода на предприятието;
                           
                        
                              б)
                           
                           
                              общия сбор на размера на печалбата или загубата от отчетните сегменти към печалбата или загубата на предприятието преди разходи за данъци (данъчен приход) и преустановените дейности. Обаче ако дадено предприятие разпределя, по отчетни сегменти, позиции като разходи за данъци (данъчен приход), предприятието може да равни общия сбор на размера на печалбата или загубата от сегментите към печалбата или загубата на предприятието след тези позиции;
                           
                        
                              в)
                           
                           
                              общия сбор на активите на отчетния сегмент към активите на предприятието;
                           
                        
                              г)
                           
                           
                              общия сбор на пасивите на отчетните сегменти към пасивите на предприятието, ако сегментните пасиви са отчетени в съответствие с член 23;
                           
                        
                              д)
                           
                           
                              общия сбор на сумите от отчетните сегменти за всяка друга, оповестена като информация, значима позиция към съответната сума за предприятието.
                           
                        Всички значими равнявани позиции следва да бъдат поотделно определени и описани. Например, размерът на всяка значима корекция, необходима, за да се равни печалбата или загубата от отчетен сегмент към печалбата или загубата на предприятието, възникнала от различните счетоводни политики, следва да бъде поотделно определена и описана.
               
            Преизчисление на вече отчетена информация
      
                  29.
               
               
                  Ако дадено предприятие промени структурата на своята вътрешна организация по начин, който причинява промяна в състава на неговите отчетни сегменти, съответната информация за по-ранни периоди, включително междинни периоди, следва да бъде преизчислена, освен ако информацията е неналична и разходите за нейното разработване биха били прекомерни. Вземането на решение дали информацията е неналична и разходите за нейното разработване биха били прекомерно големи, следва да бъде направено за всяка отделна позиция, подлежаща на оповестяване. В резултат на промяна в състава на отчетните сегменти на дадено предприятие то следва да оповести дали е преизчислило съответните пера на сегментната информация за по-ранни периоди.
               
            
                  30.
               
               
                  Ако дадено предприятие е променило структурата на своята вътрешна организация по начин, който причинява промяна в състава на неговите отчетни сегменти, и ако сегментната информация за по-ранни периоди, включително междинни периоди, не е преизчислена, за да отрази промяната, предприятието е длъжно да оповести през годината, в която промяната е възникнала, сегментна информация за текущия период както по старата база, така и по новата база за сегментиране, освен ако необходимата информация е неналична и разходите за нейното разработване биха били прекомерни.
               
            ОПОВЕСТЯВАНЕ В РАМКИТЕ НА ПРЕДПРИЯТИЕТО
      
                  31.
               
               
                  Членове 32—34 следва да се прилагат към всички предприятия, обекти на настоящия МСФО, включително онези предприятия, които имат само един отчетен сегмент. Стопанските дейности на някои предприятия не са организирани на базата на разлики в съответните продукти и услуги или разлики в географските зони на дейност. Подобни отчетни сегменти на дадено предприятие може да отчетат постъпления от широка гама съществено различни продукти и услуги, или повече от един от техните отчетни сегменти може да осигуряват практически едни и същи продукти и услуги. Аналогично отчетните сегменти на дадено предприятие може да имат активи в различни географски зони и да отчетат постъпления от клиенти в различни географски зони, или повече от един от техните отчетни сегменти може да оперират в една и съща географска зона. Информацията, изисквана по членове 32—34, следва да бъде осигурена само ако не е осигурена като част от отчетната сегментна информация, изисквана по настоящия МСФО.
               
            Информация за продукти и услуги
      
                  32.
               
               
                  Дадено предприятие е длъжно да отчете постъпленията от външни клиенти за всеки продукт и услуга или всяка група от сходни продукти и услуги, освен ако необходимата информация е неналична и разходите за нейното разработване биха били прекомерни, в който случай този факт следва да бъде оповестен. Сумите от отчетените постъпления следва да бъдат въз основа на финансовата информация, използвана за съставянето на финансовите отчети на предприятието.
               
            Информация за географски зони
      
                  33.
               
               
                  Дадено предприятие е длъжно да отчете следната географска информация, освен ако необходимата информация е неналична и разходите за нейното разработване биха били прекомерни:
                  
                              а)
                           
                           
                              постъпления от външни клиенти: i) отнесени към страната, където е седалището на предприятието, и ii) отнесени общо към всички чужди страни, от които предприятието има постъпления. Ако постъпленията от външни клиенти, отнесени към отделна чужда страна, са значими, тези постъпления следва да бъдат оповестени отделно. Дадено предприятие е длъжно да оповести основанието за отнасяне на постъпленията от външни клиенти към отделните страни;
                           
                        
                              б)
                           
                           
                              нетекущи активи (2), различни от финансови инструменти, отсрочени данъчни активи, активи по доходи при напускане и права, възникнали по застрахователни договори i) с местонахождение в страната, където е седалището на предприятието, и ii) с местонахождение във всички други чужди страни изобщо, в които предприятието има активи. Ако активите в отделна чужда страна са значими, то тези активи следва да бъдат оповестени отделно.
                           
                        Отчетените суми следва да бъдат въз основа на финансовата информация, използвана за съставянето на финансовите отчети на предприятието. Ако необходимата информация е неналична и разходите за нейното разработване биха били прекомерни, този факт следва да бъде оповестен. Дадено предприятие може да предостави, в добавка към информацията, изисквана по този член, разбивки на географската информация по групи страни.
               
            Информация за важни клиенти
      
                  34.
               
               
                  Дадено предприятие е длъжно да предостави информация за степента, до която разчита на своите важни клиенти. Ако постъпленията от сделки с отделен външен клиент възлизат на 10 процента или повече от постъпленията на дадено предприятие, предприятието е длъжно да оповести този факт, общата сума от постъпления от всеки подобен клиент и вида на сегмента или сегментите, отчели постъпленията. Не е необходимо предприятието да оповестява идентичността на важния клиент или сумата от постъпления, които всеки сегмент отчита от този клиент. За целите на настоящия МСФО група предприятия, за които на отчетното предприятие е известно, че са под общо управление, следва да бъдат считани като отделен клиент, а държавни предприятия (национални, държавни, провинциални, териториални, местни или чуждестранни) и предприятия, известни на отчетното предприятие, че са под контрола на правителството, следва да бъдат считани за отделен клиент.
               
            ПРЕХОДЕН ПЕРИОД И ДАТА НА ВЛИЗАНЕ В СИЛА
      
                  35.
               
               
                  Дадено предприятие е длъжно да прилага настоящия МСФО в своите годишни финансови отчети за периоди, започващи на или след 1 януари 2009 г. Позволено е по-ранното прилагане. Ако дадено предприятие прилага настоящия МСФО в своите финансови отчети за период преди 1 януари 2009 г., то следва да оповести този факт.
               
            
                  36.
               
               
                  Сегментна информация за предходни години, която е отчетена като сравнителна информация през първата година на прилагане, следва да бъде преизчислена, за да отговаря на изискванията на настоящия МСФО, освен ако необходимата информация е неналична и разходите за нейното разработване биха били прекомерни.
               
            ОТТЕГЛЯНЕ НА МСС 14
      
                  37.
               
               
                  Настоящият МСФО заменя МСС 14 Отчитане по сегменти.
               
            
         (1)  За активи, класифицирани съгласно изискванията за представяне на ликвидността, нетекущите активи са активи, които включват суми, очаквани да бъдат възстановени над дванадесет месеца след датата на съставяне на баланса.
      
         (2)  За активи, класифицирани съгласно изискванията за представяне на ликвидността, нетекущите активи са активи, които включват суми, очаквани да бъдат възстановени над дванадесет месеца след датата на съставяне на баланса.
      
         Приложение А
         Дефиниран термин
         
            Настоящото приложение е неделима част МСФО.
         
         
                     Оперативен сегмент
                  
                  
                     Оперативният сегмент е компонент на дадено предприятие:
                     
                                 а)
                              
                              
                                 който се занимава със стопански дейности, от които може да получава постъпления и прави разходи (включително постъпления и разходи, свързани със сделки с други компоненти от същото предприятие);
                              
                           
                                 б)
                              
                              
                                 чиито експлоатационни резултати редовно се следят от ръководещия експлоатацията на предприятието, с цел да взема решения относно ресурсите, които трябва да бъдат вложени в оперативния сегмент и да оцени неговата работа; и
                              
                           
                                 в)
                              
                              
                                 за който има налична конкретна финансова информация.
                              
                           
               
      
         Приложение Б
         Поправки по други МСФО
         
            Поправките в настоящото приложение следва да бъдат прилагани за годишни периоди, започващи на или след 1 януари 2009 г. Ако дадено предприятие прилага настоящия МСФО за по-ранен период, тези поправки следва да бъдат приложени за този по-ранен период. В поправените членове новият текст е подчертан, а отпадналият текст е зачеркнат.
         
         
                     Б1
                  
                  
                     Препратките към МСС 14 Отчитане по сегменти са поправени на МСФО 8 Оперативни сегменти в следните членове:
                     
                                 —
                              
                              
                                 член 20 от МСС 27 Консолидирани и индивидуални финансови отчети
                                 
                              
                           
                                 —
                              
                              
                                 член 130, буква г), i) от МСС 36 Обезценка на активи.
                              
                           
               
                     Б2
                  
                  
                     В МСФО 5 Нетекущи активи, държани за продажба и преустановявани дейности член 41 е поправен, както следва:
                     
                                 „41.
                              
                              
                                 Дадено предприятие е длъжно да оповести следната информация в бележките към отчетите през периода, в който даден нетекущ актив (или група активи, подлежащи на ликвидация) е бил или класифициран като държан за продажба, или продаден:
                                 …
                                 
                                             г)
                                          
                                          
                                             ако е приложимо, отчетният сегмент, в който нетекущият актив (или група активи, подлежащи на ликвидация) е представен в съответствие с МСС 14
                                                Отчитане по сегменти
                                                МСФО 8 Оперативни сегменти
                                                .“
                                          
                                       
                           
               
                     Б3
                  
                  
                     В МСФО 6 Проучване и оценка на минерални ресурси член 21 е поправен, както следва:
                     
                                 „21.
                                 
                              
                              
                                 Дадено предприятие е длъжно да определи счетоводна политика за разпределяне на активите за проучване и оценка по обекти, генериращи парични потоци, или групи обекти, генериращи парични потоци, с цел да оцени тези активи за обезценка. Всеки обект, генериращ парични потоци, или група обекти, към които се разпределя актив за проучване и оценка, не следва да бъде по-голям от сегмент, въз основа на основния или второстепенния отчетен формат на предприятието
                                    оперативен сегмент, определен в съответствие с
                                 
                                    МСС 14
                                    
                                       Отчитане по сегменти
                                    
                                 
                                 
                                    МСФО 8 Оперативни сегменти
                                    
                                 
                                 .“
                              
                           
               
                     Б4
                  
                  
                     В МСС 2 Материални запаси членове 26 и 29 са поправени, както следва:
                     
                                 „26.
                              
                              
                                 Например материалните запаси, използвани в един бизнес
                                    оперативен сегмент, могат да имат употреба за предприятието, различна от същия вид материални запаси, използвани в друг бизнес
                                    оперативен сегмент. Обаче разликата в географското местоположение на материалните запаси (или в съответните данъчни закони) сама по себе си не е достатъчна да оправдае използването на различни формули за изчисляване на разходите.“
                              
                           
                                 „29.
                              
                              
                                 Материалните запаси обикновено се намаляват до нетна реализуема стойност позиция по позиция. При някои обстоятелства, обаче, може да е подходящо да се групират сходни или свързани позиции. Такъв може да бъде случаят с позиции материални запаси, които са свързани с производствената линия на един и същ продукт и имат сходно предназначение и крайна употреба; произведени са и са предлагани в една и съща географска зона и на практика не могат да бъдат оценени отделно от други позиции в тази продуктова линия. Не е уместно да се намаляват материални запаси на основа на класификационни групи, например готови стоки, или всички стокови запаси в даден промишлен или географски
                                    оперативен сегмент. Доставчиците на услуги обикновено натрупват разходи във връзка с всяка услуга, за която се начислява отделна цена на продажба. Ето защо всяка такава услуга се третира като отделна позиция.“
                              
                           
               
                     Б5
                  
                  
                     В МСС 7 Отчети за паричните потоци член 50 е поправен, както следва:
                     
                                 „50.
                              
                              
                                 Допълнителната информация може да се окаже съществена за разбирането от страна на потребителя на финансовото състояние и ликвидността на предприятието. Оповестяването на тази информация заедно с един коментар от страна на ръководството е желателно и може да съдържа следното:
                                 …
                                 
                                             г)
                                          
                                          
                                             сумата на паричните потоци, произтичащи от основните, инвестиционните и финансовите дейности от всеки осчетоводяван промишлен и географски
                                                осчетоводяем сегмен (виж МСС 14 Отчитане по сегменти
                                                
                                                МСФО 8 Оперативни сегменти
                                                ).“
                                          
                                       
                           
               
                     Б6
                  
                  
                     В МСС 19 Доходи на наети лица примерът, поясняващ член 115, се поправя, както следва:
                     „Пример, поясняващ параграф 115
                     Предприятие закрива бизнес
                        оперативен сегмент и заетите в закрития сегмент няма да заработват по-нататъшни доходи …“
                  
               
                     Б7
                  
                  
                     В МСС 33 Доходи на акция параграф 2 се заменя, както следва:
                     
                                 „2.
                                 
                              
                              
                                 Този стандарт следва да се прилага към:
                                 
                                             
                                                а)
                                             
                                          
                                          
                                             
                                                отделните или индивидуалните финансови отчети на предприятие
                                             
                                             
                                                         
                                                            i)
                                                         
                                                      
                                                      
                                                         
                                                            чиито обикновени акции или потенциални обикновени акции са публично търгуеми (на вътрешна или чуждестранна фондова борса или на извънборсовия пазар, включително местния и регионалния пазар); или
                                                         
                                                      
                                                   
                                                         
                                                            ii)
                                                         
                                                      
                                                      
                                                         
                                                            които регистрират или са в процес на регистрация на своите финансови отчети в комисията по ценни книжа или друга регулаторна организация, с цел издаване на обикновени акции на публичния пазар; и
                                                         
                                                      
                                                   
                                       
                                             
                                                б)
                                             
                                          
                                          
                                             
                                                консолидираните финансови отчети на група с предприятие майка:
                                             
                                             
                                                         
                                                            i)
                                                         
                                                      
                                                      
                                                         
                                                            чиито обикновени акции или потенциални обикновени акции са публично търгуеми (на вътрешна или чуждестранна фондова борса или на извънборсовия пазар, включително местния и регионалния пазар); или
                                                         
                                                      
                                                   
                                                         
                                                            ii)
                                                         
                                                      
                                                      
                                                         
                                                            които регистрират или са в процес на регистрация на своите финансови отчети в комисията по ценни книжа или друга регулаторна организация, с цел издаване на обикновени акции на публичния пазар.“
                                                      
                                                   
                                       
                           
               
                     B8
                  
                  
                     В МСС 34 Междинно финансово отчитане параграф 16 се изменя, както следва:
                     
                                 
                                    „16.
                                 
                              
                              
                                 Дадено предприятие трябва да включи следната информация като минимум в своите бележки към междинните финансови отчети, ако са съществени и не са били оповестени другаде в междинния финансов отчет. Информацията като правило трябва да бъде отчетена на база с натрупване от началото на годината. Все пак, предприятието трябва също така да оповести всякакви събития или сделки, които имат съществено значение за разбирането на текущия отчетен период:
                                 
                                    …
                                 
                                 
                                             
                                                ж)
                                             
                                          
                                          
                                             
                                                
                                                   следната сегментна
                                                   приход от сегмента и резултат от сегмента за бизнес сегменти или географски сегменти, което от двете е първичната основа за отчитане на предприятието по сегменти
                                                   информация (оповестяването на сегментна data
                                                   информация за данни се изисква в междинния финансов отчет на дадено предприятие само ако МСС 14 Отчитане по сектори
                                                   
                                                   МСФО 8 Оперативни сегменти
                                                    изисква от предприятието да оповестява сегментна информация
                                                   за дадени в своите годишни финансови отчети):
                                                
                                             
                                             
                                                         
                                                            
                                                               i)
                                                            
                                                         
                                                      
                                                      
                                                         
                                                            
                                                               приходи от външни клиенти, ако се включват в размера на сегментната печалба, или загуба, вземани за сведение от главния експлоатационен ръководител или по друг начин редовно са предоставяни на главния експлоатационен ръководител;
                                                            
                                                         
                                                      
                                                   
                                                         
                                                            
                                                               ii)
                                                            
                                                         
                                                      
                                                      
                                                         
                                                            
                                                               вътрешносегментни приходи, ако са включени в размера на сегментната печалба или загуба, вземани за сведение от главния експлоатационен ръководител или по друг начин са редовно предоставяни на главния експлоатационен ръководител;
                                                            
                                                         
                                                      
                                                   
                                                         
                                                            
                                                               iii)
                                                            
                                                         
                                                      
                                                      
                                                         
                                                            
                                                               размера на сегментната печалба или загуба;
                                                            
                                                         
                                                      
                                                   
                                                         
                                                            
                                                               iv)
                                                            
                                                         
                                                      
                                                      
                                                         
                                                            
                                                               общо активи, за които е имало значителна промяна от сумата, оповестена в миналогодишните финансови отчети;
                                                            
                                                         
                                                      
                                                   
                                                         
                                                            
                                                               v)
                                                            
                                                         
                                                      
                                                      
                                                         
                                                            
                                                               описание на разликите в миналогодишните финансови отчети на базата на сегментация или на базата на измерване на сегментната печалба или загуба;
                                                            
                                                         
                                                      
                                                   
                                                         
                                                            
                                                               vi)
                                                            
                                                         
                                                      
                                                      
                                                         
                                                            
                                                               равнение на общата сума на отчетения размер на сегментната печалба или загуба с печалбата или загубата на предприятието преди данъци (данъчен приход) и прекратените дейности. Все пак, ако едно предприятие направи разпределение по отчетни сегментни позиции от рода на данъчен разход (данъчен приход), предприятието може да направи равнение на общата сума на размера на сегментната печалба или загуба с печалбата или загубата по тези позиции. Значими равнявани позиции ще бъдат отделно идентифицирани и описвани при това равнение;
                                                            
                                                         
                                                      
                                                   
                                       …“
                              
                           
               
                     Б9
                  
                  
                     МСС 36 Обезценка на активи се изменя, както е описано по-долу.
                     Параграф 80 се изменя, както следва:
                     
                                 „80.
                                 
                              
                              
                                 С цел да се определи дали дадена единица е обезценена, търговската репутация, придобита при бизнескомбинация, от датата на придобиване, ще бъде отнесена към всяка от единиците на придобиващия, генериращи парични потоци, или групи от единици, генериращи парични потоци, които се очаква да извлекат полза от синергизма на бизнескомбинацията, независимо дали други активи или материални отговорности на придобиващия се отнасят към тези единици или групи от единици. Всяка единица или група от единици, към които по този начин е разпределена търговска репутация, следва да:
                                 
                                    …
                                 
                                 
                                             
                                                б)
                                             
                                          
                                          
                                             
                                                не бъде по-голяма от оперативен сегмент базиран или на основния или на второстепенния отчетен формат на предприятието, определен в съответствие с МСС 14
                                                   Отчитане по сегменти
                                                   МСФО 8 Оперативни сегменти
                                                   .“
                                             
                                          
                                       
                           Параграф 129 се изменя, както следва:
                     
                                 „129.
                                 
                              
                              
                                 Предприятие, което отчита сегментна информация в съответствие с МСС 14
                                    Отчитане по сегменти
                                    МСФО 8 Оперативни сегменти
                                    , е длъжно да оповести следното за всеки отчетен сегмент на база на основния отчетен формат на предприятието:“
                              
                           В параграф 130 буква в), ii) и буква г), ii) се изменят, както следва:
                     
                                 „130.
                                 
                              
                              
                                 
                                             в) ii)
                                          
                                          
                                             
                                                ако предприятието отчита сегментна информация съгласно МСС 14 МСФО 8, отчетният сегмент, към който принадлежи активът база на основния отчетен формат на предприятието.“
                                             
                                          
                                       
                           
                                 „130.
                                 
                              
                              
                                 
                                             г) ii)
                                          
                                          
                                             
                                                сумата на загубата от обезценката, призната или анулирана по клас активи, и ако предприятието отчита сегментна информация, съгласно МСС 14
                                                   МСФО 8, по отчетен сегмент на база на основния отчетен формат на предприятието; и“